stanford-oval/wikipedia huggingface dataset:
CouchSurfing
התאגדות

CouchSurfing International Inc. החל את דרכו כמוסד ללא כוונות רווח, המאוגד במדינת ניו-המפשייר שבארצות הברית. בנובמבר 2007, הגיש הארגון בקשה לקבלת מעמד חוקי של מוסד ללא כוונות רווח, אך בקשה זו לא התמלאה. לפי קייסי פנטון, הדבר הוביל אותו לחפש "אופציות אחרות".
באוגוסט 2011, דיווח מגזין "פורבס" על שינוי המעמד החוקי של CouchSurfing ל"תאגיד מסוג B". לצורך העניין גויסו 7.6 מיליון דולרים מקרן הון סיכון "בנצ'מרק קפיטל". לפני כן, האתר תופעל על ידי תרומות של חבריו, שרובן התקבלו במסגרת "שירות אימות זהות" הקיים באתר.
ההודעה על הפיכת CouchSurfing לתאגיד בעל מטרות רווח, גררה תגובה חריפה ממשתמשים ומתנדבים רבים באתר. קבוצת מחאה בשם "We are against CS becoming a corporation(הקישור אינו פעיל)" קמה באתר עצמו, ונכון לדצמבר 2011 היא מונה מעל ל-3000 חברים. המוחים טוענים כי קוד המקור ומסד הנתונים של האתר נוצרו על ידי קהילת "גולשי הספות" ואין לעשות בהם שימוש למטרות רווח.
לפי ראיון שנתן מנכ"ל CouchSurfing, דן הופר לעיתון "אל פאיס", ישנה מטרה עתידית לבצע הנפקה, כלומר, להיסחר בבורסה.
הערות שוליים

↑  "Couchsurfing brainstorm group thread". Couch Surging. 16 באפריל 2011. {{cite web}}:  (עזרה)(הקישור אינו פעיל)
↑  Nicole (24 באוגוסט 2011). "Non-Profit CouchSurfing Raises Millions In Funding". Forbes. נבדק ב-2011-08-24. {{cite web}}:  (עזרה)
↑  Tweney, Dylan (24 באוגוסט 2011). "Benchmark plops down $7.6M to make CouchSurfing into a for-profit". VentureBeat. נבדק ב-2011-09-11. {{cite web}}:  (עזרה)
↑  "After going for-profit, CouchSurfing faces user revolt". gigaom. 1 בספטמבר 2011. {{cite web}}:  (עזרה)
↑  "El jefe de CouchSurfing asegura que su objetivo es salir a Bolsa". El País. 13 בספטמבר 2011. {{cite web}}:  (עזרה)
ערים עם למעלה מ-4000 משתמשים רשומים באתר, נכון ל-3 בינואר 2011
מדינות עם למעלה מ-500 משתמשים רשומים באתר, נכון ל-3 בינואר 2011
Intermediate Capital Group

| --- | --- |

 נתונים כלליים
 סוג:  חברה ציבורית LSE:ICP
 בורסה:  הבורסה לניירות ערך בלונדון (1994–ICP) 
 תקופת הפעילות:  1989–הווה (כ־35 שנים)
 מיקום המטה:  לונדון,  אנגליה
 ענפי תעשייה:  השקעות
 רווח:  413 מיליון פאונד
 יו"ר:  מרווין דייוויס 
 מנכ"ל:  בנויט דורטסטה
  
 האתר הרשמי
 
אינטרמידייט קפיטל גרופ (באנגלית: Intermediate Capital Group) היא קרן השקעות פרטיות אנגלית, המנהלת הון של 43 מיליארד דולר ומשקיעה בנכסים במגוון תחומים: קמעונאות, תעשייה, אנרגיה, שירותים פיננסיים, בריאות, טכנולוגיה ונדל"ן.
מטה החברה הראשי נמצא בעיר לונדון, אנגליה, מלבדו לחברה נציגות במדינות ספרד ואיטליה.
הקרן נסחרת בבורסה לניירות ערך בלונדון והמניה שלה מהווה חלק ממדד FTSE 100.
היסטוריה

הקרן הוקמה בשנת 1989 על ידי שישה אנשי מקצוע במטרה לבצע השקעות בתחומים שונים.
בשנת 1994, החלה להיסחר בבורסה לניירות ערך בלונדון תחת השם ICP.
בשנת 2010, הודיעה החברה על הנפקת איגרת חוב בעקבות משבר האשראי באותה השנה.
בשנת 2014, רכשה הקרן את חברת הנדלן Longbow ואת חברת Trust Graphite Enterprise מחברת Graphite Capital ומיתגה אותן מחדש כ-ICG Enterprise.
בחודש אוקטובר 2016, הודיעה הקרן על רכישתה של חברת Vitaldent המונה יותר מ-450 מרפאות שיניים בספרד ואיטליה, תמורת כ-40 מיליון אירו.
בשנת 2019, הצהירה הקרן על כוונותיה לקדם השקעות בתחום הנדל"ן בצפון אמריקה.
במרץ 2022 לורד דייוויס שהיה יו"ר הקרן הודיע על סיום כהונתו של שלוש שנים.
הערות שוליים

↑  Specialist Investment Firm Intermediate Capital Group plc Launches First Retail Bond on ORB, LSEG (באנגלית)
↑  Javier Botin se queda con Vitaldent tras una inyección de 40 millones, Expansión.com, ‏2016-10-28 (בספרדית)
↑  Architect of Morgan Stanley’s PE Business Moves to Intermediate Capital Group, Institutional Investor (באנגלית בריטית)
| --- | --- |
בקרת זהויות :  LCCN: nb2019016020  VIAF: 5150156677161833770001   WorldCat (עם VIAF): 5150156677161833770001
Fake & True

Fake & True (בעברית: שקר או אמת) הוא שיר שהוקלט על ידי להקת בנות הדרום קוריאנית טווייס. השיר יצא לאור ב-18 באוקטובר 2019 על ידי וורנר מיוזיק יפן, בתור הסינגל המוביל של אלבום הסטודיו היפני השני שלהן, &Twice.
נכון לאפריל 2022, השיר הושמע למעלה מ-30 מיליון פעמים בספוטיפיי.
רקע והוצאה לאור

השיר יצא לאור כסינגל דיגיטלי ב-18 באוקטובר 2019, בנוסף לווידאו קליפ שלו, ויצא רשמית לאור ב-19 בנובמבר על ידי וורנר מיוזיק יפן, בתור הסינגל המוביל ב-&Twice.
הרכב

"Fake & True" הורכב על ידי קאס והמילים נכתבו על ידי ג'אם9. הוא תואר כשיר סינת'-פופ בעל תחושת רטרו המשלב אלמנטים של פליז תוסס ודיפ-האוס והוא "נועד להתמקד ברעיון של להיות אמיתי עם עצמו במרדף אחר הצלחה ומטרות, במקום לקבל את השקר שבפשרה".
וידאו קליפ

ב-18 באוקטובר 2019, הווידאו קליפ הרשמי של השיר הועלה ליוטיוב. הוא בוים על ידי צוות ההפקה ויקינס ליג (וישופ).
הקליפ התמקד בזוהר ובחוש האופנתי של הלהקה, כאשר הבנות לובשות תלבושות אופנה עילית לאורך הסרטון. אפקטים חזותיים של מראות, משקפי מציאות מדומה, מסכות, מציאויות תקלות, מצלמות ומסכי וידאו, כמו גם גלאי שקר בולט, שימשו לאורך הסרטון כדי לגרום לצופה לשאול מהו "שקר או אמת". כדי לחזק את הנושאים, הופיעו גם אמנות קלאסית וסיפורם התנכי של אדם וחוה.
ב-5 בפברואר 2020 הועלתה גרסה חדשה של הקליפ של "Fake & True" בשם "The Truth Game", שזמינה רק ב-DVD של המהדורה המחודשת של האלבום &Twice. זוהי גרסה ערוכה מחדש של הסרטון המקורי, הכוללת יותר צילומים מקרוב וסצנות של גלאי שקר, ופחות קליפים של הכוריאוגרפיה.
קידום

"Fake & True" בוצע לראשונה במהלך סיבוב ההופעות העולמי שלהן ב-2019 ו-2020, "Twicelights", שהחלה ב-23 באוקטובר 2019, בסאפורו כחלק מהמופעים היפנים שלהן. הסינגל בוצע גם בפרק מיוחד של התוכנית, תחנת מוזיקה, ב-22 בנובמבר 2019.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  יפן | יפן הוט 100 | 19 |  |
הערות שוליים

↑  Fake & True, 2019-10-18, נבדק ב-2022-04-04
1 2 3  Tamar Herman, Twice Offer Up Words Of Wisdom With New Japanese Single ‘Fake & True’: Watch, Billboard, ‏2019-10-18
↑  트와이스(TWICE) 일본 정규 2집 타이틀곡 ‘Fake & True’ 두 번째 티저 공개…처음에 등장한 미나 후반부에 등장않는 이유는?, 톱스타뉴스, ‏2019-10-17 (בקוריאנית)
↑  NAVER VIBE(바이브), vibe.naver.com (בקוריאנית)
↑  TWICE - Fake & True, www.vikingsleague.com
↑  이그라피매거진, www.e-graphy.co.kr
↑  2020.2.5『&TWICE -Repackage-』リリース決定！, TWICE OFFICIAL SITE (ביפנית)
↑  TWICE、2月に『&TWICE』リパッケージ版 新曲「SWING」追加＆新ジャケ写, ORICON NEWS
↑  Natasha Inc, 「Mステ2時間SP」にDAOKO×MIYAVI、キスマイ、三浦大知、E-girlsら, 音楽ナタリー (ביפנית)
↑  『Mステ』2時間SPに山崎まさよし × 北村匠海、椎名林檎、GENERATIONSら11組, BARKS (ביפנית)
724

שנת 724 היא השנה ה-24 במאה ה-8. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
ראו גם

ילידי 724‎
נפטרים ב-724‎
As Is... Live At The Blue Note

As Is... Live At The Blue Note (או בקיצור As Is) הוא אלבום הופעה של אבישי כהן ולהקתו, שהתקיימה ב-31 באוגוסט 2006 במועדון הבלו נוט בניו יורק. זהו אלבום ההופעה הרשמי הראשון של אבישי כהן כמוביל, ואלבומו השמיני במספר כמוביל בכלל. האלבום יצא לאור באפריל 2007 על ידי רזדאז רקורדז, מותג ההקלטות הפרטי של כהן, בשיתוף עם Half Note Records, מותג ההקלטות של מועדון הבלו נוט.
האלבום הוא מארז כפול שבו תקליטור שמע ותקליטור וידאו (DVD). כל אחד מהתקליטורים מכיל שבע רצועות, כאשר רובן (ארבע) חופפות אך השאר (שלוש בכל תקליטור) ייחודיות. ההופעה התרחשה בסמוך לאחר צאת האלבום Continuo ‏(2006) והוא, לצד מקורות נוספים (בהם האלבום At Home) מהווה את המקור העיקרי ליצירות שנוגנו בהופעה.
בבסיס ההרכב המבצע בהופעה, עומד הטְרִיוֹ Avishai Cohen Trio, הרכב השלישייה של כהן שהוביל את שני אלבומי האולפן האחרונים שלו דאז, At Home ו-Continuo. הטריו שמורכב מכהן כבסיסט, המתופף מארק ג'וליאנה והפסנתרן סאם בארש, התבלט במיוחד, מעבר לאלבום הטריו Continuo, בהופעותיו ברחבי העולם ונחשב לאחת מקבוצות הג'אז המובילות והמלוכדות בעולם באותה תקופה. בהופעה בבלו נוט בניו יורק, הצטרפו אל הטריו הסקסופוניסט ג'ימי גרין (שהשתתף בעבר באלבומים Devotion ו-Colors של כהן) והחצוצרן דיאגו אורקולה (שהשתתף בעבר באלבומים At Home, ‏Lyla ו-Unity). בניגוד לטריו שפרט לקטע אחד מנגן בכל קטעי האלבום, גרין ואורקולה משתתפים רק בחלק מהקטעים, ואורקולה איננו מופיע בווידאו אלא בתקליטור השמע בלבד.
על פי רוב, אלבום ההופעה זכה לשבחי הביקורת, והפגין את המיומנות הרבה של הנגנים ואת התקשורת העמוקה של חברי ההרכב זה עם זה בנגינתם, ושוב זיכה את כהן בתיאורים שהגדירו אותו כאחד מנגני הבס הטובים בעולם.
רשימת השמעה

CD: תקליטור השמע
| מס' | שם | לחן | משך |
| --- | --- | --- | --- |
| 1. | Smash  | Avishai Cohen | 10:29 |
| 2. | Elli  | Avishai Cohen | 7:00 |
| 3. | Etude  | Avishai Cohen | 10:20 |
| 4. | Bass Suite #1  | Avishai Cohen | 6:04 |
| 5. | Feediop  | Avishai Cohen | 7:33 |
| 6. | Remembering  | Avishai Cohen | 5:57 |
| 7. | Caravan  | Juan Tizol | 14:43 |
DVD: תקליטור הווידאו
| מס' | שם | לחן | משך |
| --- | --- | --- | --- |
| 1. | Feediop  | Avishai Cohen | 7:33 |
| 2. | Samuel  | Avishai Cohen | 7:35 |
| 3. | One For Mark  | Avishai Cohen | 6:42 |
| 4. | Nu Nu  | Avishai Cohen | 9:53 |
| 5. | Smash  | Avishai Cohen | 10:40 |
| 6. | Remembering  | Avishai Cohen | 6:02 |
| 7. | Caravan  | Juan Tizol | 14:49 |
Smash הוקלט לראשונה באלבום Continuo, ומבוצע על ידי הטריו מלווה בגרין עם תפקיד מרכזי, בעיבוד שבו יש נוכחות רבה יותר לכלים חשמליים מבמקור, עם מקלדת אלקטרונית וגיטרה בס לכל אורכו.
Elli הוקלט לראשונה באלבום Continuo, ומבוצע על ידי הטריו ובפורמט אקוסטי (ללא כלים חשמליים). רב הקטעים באלבום מבוצעים גם הם בפורמט אקוסטי.
Etude הוקלט לראשונה באלבום Unity, ובו משתתפים כל חמשת הנגנים, ביניהם אורקולה שהיה חבר ב-The International Vamp Band וניגן עם כהן את היצירה במקור.
Bass Suite #1 הוקלט לראשונה באלבום הבכורה של כהן Adama, ומבוצע על ידי כהן ללא שאר הטריו, עם גרין ואורקולה.
Feediop הוקלט לראשונה באלבום At Home, ומבוצע על ידי גרין והטריו.
Samuel, ‏One For Mark ו-Nu Nu הם שלושת הקטעים באלבום ההופעה הבלעדיים לתקליטור הווידאו, וכמו Elli הם קטעי טריו בפורמט אקוסטי שמקורם באלבום Continuo.
Remembering הוקלט לראשונה באלבום At Home ושוחרר מתוכו כסינגל, ומבוצע על ידי הטריו.
Caravan, סטנדרט הג'אז הנודע בביצועו המקורי של דיוק אלינגטון, הוא הקטע היחידי באלבום שלא הולחן על ידי כהן. זהו הקטע החותם את האלבום (בשני התקליטורים) ומבוצע על ידי הטריו וגרין. הביצוע המורחב מאופיין בגוון הומוריסטי, הרבה בשל השימוש במלודיקה על ידי בארש, ושונה מהמשקל הרגיל של היצירה המקורית, 4/4, עם שימוש במשקל מורכב של 9/4. המאפיינים הייחודיים של הביצוע כפי שנכלל בהופעה הם שהובילו את כהן לטענתו לנגן את הסטנדרט, ולחרוג ממנהגו, שהעיד על עצמו שאינו נוהג לנגן סטנדרטים.
המשתתפים באלבום

אבישי כהן – קונטרבס, גיטרת בס
מארק ג'וליאנה (Mark Guiliana) – תופים
סאם בארש (Sam Barsh) – פסנתר, קלידים, מלודיקה
ג'ימי גרין (Jimmy Greene) – סקסופון
דיאגו אורקולה (Diego Urcola) – חצוצרה
הערות שוליים

↑  ראו בביקורות. בין היתר, האלבום הוגדר על ידי פול אולסון כאלבום ההופעה הטוב ביותר של אותה שנה בג'אז.
↑  כך טען כהן בראיון על אלבום ההופעה . כהן טען זאת במקומות נוספים (למשל בריאיון עם יואב גינאי בתוכנית לגעת ברוח ) ועדות זו ניכרת בדיסקוגרפיה שלו, עד לאלבומו Duende ב-2012.
725

שנת 725 היא השנה ה-25 במאה ה-8. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

כוחות המוסלמים הגיעו עד אוטן ונים בצרפת.
ראו גם

ילידי 725‎
נפטרים ב-725‎
Lichess

סמליל האתר
Lichess הוא שרת שחמט אינטרנטי חינמי הכתוב בתוכנת קוד-פתוח המנוהל על ידי ארגון ללא מטרות רווח עם אותו השם. משתמשי האתר יכולים לשחק שחמט מקוון באופן אנונימי או לחלופין להירשם ולשחק משחקים מדורגים. אין כלל פרסומות ב-Lichess וכל התכונות זמינות בחינם, שכן האתר ממומן על ידי תרומות מתומכים  . התכונות כוללות חידות שחמט, ניתוח ממוחשב, טורנירים וגרסאות שחמט.
היסטוריה

Lichess הוקם על ידי המתכנת הצרפתי תיבו דופלסי ב-2010. ב-2015 הושקה אפליקציית האתר בפלטפורמות המובייל אנדרואיד ו-IOS.
לפי נתונים מ-11 בפברואר 2022, האתר lichess.org הוצב במקום ה-683 בדירוג הגלובלי של אלכסה. רוב מבקרי האתר הגיעו מארצות הברית, מהודו ומסין. לפי דירוג זה, האתר שני רק לChess.com כאחד משרתי השחמט האינטרנטיים הפופולריים ביותר.
הערות שוליים

↑  "Why is lichess free?". Lichess.org. נבדק ב-2 יולי 2014. {{cite web}}:  (עזרה)
↑  "Lichess Features". Lichess.org. נבדק ב-5 בדצמבר 2016. {{cite web}}:  (עזרה)
↑  "Become a Patron of lichess.org". Lichess. נבדק ב-22 בנובמבר 2017. We are a non‑profit association because we believe in a free, world-class chess experience for anyone, anywhere. We rely on support from [lichess users] to make it possible. If you've gotten something out of lichess, please take a second to pitch in! {{cite web}}:  (עזרה)
↑  אודות, באתר lichess.org
↑  סקירת האתר lichess.org, באתר alexa.org, ‏25.05.2019
Countdown to Extinction

Countdown to Extinction (בעברית: הספירה להכחדה) הוא אלבום האולפן החמישי של להקת הת'ראש מטאל האמריקאית מגאדת', שיצא לאור ב-14 ביולי 1992 דרך חברת התקליטים קפיטול רקורדס. זו הייתה גרסת האולפן השנייה של הלהקה שכללה את ההרכב ה"קלאסי" של מגאדת' המכיל את דייב מאסטיין, מרטי פרידמן, דייוויד אלפסון וניק מנזה, כאשר כולם תרמו לכתיבת השירים באלבום. האלבום כולל כמה מהשירים הידועים ביותר של הלהקה כמו "Symphony of Destruction", "Sweating Bullets" ו-"Skin o' My Teeth", שזכו להצלחה משמעותית במצעדים והותירו חותם מוזיקלי רב.
בניגוד לאלבומים קודמים יותר של הלהקה, Countdown to Extinction נוקט בסגנון יותר הבי מטאל (סגנון שגם יעבור לאלבומים אחרים של הלהקה). בגלל שינויים משמעותיים בהשוואה לאלבומם הרביעי והפופולרי Rust in Peace, האלבום היה יותר מלודי ופחות רועש וכבד, ופתוח לקבלת קהל מאזינים רחב יותר. הרבה מאוד ממעריצי הלהקה האדוקים ראו בזאת סימן להתמסחרות.
Countdown to Extinction קיבל ביקורות חיוביות ממבקרי מוזיקה, שציינו את המילים בעלות האוריינטציה הפוליטית והסאונד הפשוט בהשוואה לאלבום הקודם שלהם. האלבום נכנס לבילבורד 200 במקום השני, המיקום הגבוה ביותר של הלהקה אי פעם. בסופו של דבר הגיע האלבום למעמד פלטינה כפולה והפך לאלבומם המצליח ביותר מבחינה מסחרית. האלבום היה מועמד לפרס גראמי לביצוע המטאל הטוב ביותר בטקס פרסי גראמי בשנת 1993, בעוד שיר הנושא של האלבום זכה בפרס ג'נסיס של החברה ההומנית האמריקאית על העלאת המודעות לנושאים הקשורים לזכויות בעלי חיים.
בשנת 2012, לציון 20 שנה לאלבום, יצאה מגאדת' לסיבוב הופעות לציון 20 שנה לאלבום, שם ניגנה את האלבום בשלמותו. בנוסף, בנובמבר 2012 יצאה מהדורה מיוחדת לציון 20 שנה לאלבום, ובספטמבר 2013 יצא אלבום הופעה חיה הכולל ביצוע של האלבום המלא. האלבום יצא במהדורה מחודשת בשנת 2004 בעיבוד סאונד מחודש ובתוספת שירים.
הפקה וסגנון מוזיקלי

Countdown to Extinction הוא אלבום האולפן החמישי של מגאדת', והשני שכולל את ההרכב של דייב מאסטיין, מרטי פרידמן, דייוויד אלפסון וניק מנזה. בריאיון לבילבורד באותה תקופה, הודה מאסטיין כי פיטר את חברי הלהקה לשעבר צ'אק באלר וג'ף יאנג משום שהתנגדו לתחנוניו לפנות לייעוץ שיקומי. הוא הוסיף כי היה זה "הישג גדול" שכל ארבעת חברי מגאדת' תרמו חומרים לאלבום, בניגוד לאלבומיהם הקודמים שהיו "כמעט כולם מאסטיין". מאסטיין גם חשף כי למפיק מקס נורמן הייתה תרומה משמעותית לאלבום בכך שהציע "הרבה הצעות והרבה רעיונות אמנותיים נהדרים". עם זאת, נורמן האשים מאוחר יותר את מאסטיין בניסיון לגנוב ממנו קרדיט. הגיטריסט מרטי פרידמן אמר שבניגוד ל-Rust in Peace, יצירת האלבום הייתה "שונה לחלוטין". הוא הוסיף כי הלהקה שינתה את השירים "מיליון פעמים" לפני שהקליטה אותם בדמו ונכנסה לאולפן.
המוזיקה ל-Countdown to Extinction נכתבה בשני סשנים שונים. הסשן הראשון נערך לאחר סיום סיבוב ההופעות Clash of the Titans, ואילו הסשן השני התקיים לאחר הפסקה של חודש, בסתיו 1991. האלבום הוקלט במחצית הראשונה של 1992, כאשר התרחשו מהומות רודני קינג. אירועים אלה השפיעו לרעה על תהליך ההקלטות, שכן הלהקה נאלצה לעזוב את האולפן כל לילה בשעה שש בגלל העוצר שהוטל. דייב מאסטיין שיתף את החוויה שלו: "אין דבר גרוע יותר מאשר לקבל רגע יצירתי ואתה צריך לעזוב. זה היה כמו פעמון בית ספר מצלצל". האלבום הופק על ידי מאסטיין ומקס נורמן באנטרפרייז בברבנק, קליפורניה, בעוד המיקס הועבר על ידי נורמן בעזרתו של פרד קלי. בהתייחסו לתהליך ההקלטה, אמר מאסטיין כי Countdown to Extinction "היה אחד מאותם אלבומים שבהם הכל ירה על כל 12 הצילינדרים ואתה פשוט יודע את זה". הוא גם אמר שלא לקח ללהקה הרבה זמן להקליט את האלבום כי "היה הרבה יותר קל להקליט אלבומים אז כי הלחץ לא היה כל כך קשה".
בעקבות פריצת הדרך של מטאליקה למיינסטרים ב-1991 עם הצלחת אלבומם הנושא את שמם, בו הם אימצו סגנון מסחרי יותר, מאסטיין החליט ללכת בעקבותיהם, אם כי המוזיקה נשארה פרפקציוניסטית מבחינה טכנית כמו האלבומים הקודמים שלהם. המתופף ניק מנזה הסביר: "מטאליקה בהחלט פתחה את הדלתות ללהקות אחרות לעבור. ברור שאנחנו הלהקה הבאה שתעבור דרך הדלת הזאת". מבחינה מוזיקלית, Countdown to Extinction ראה את מגאדת' מתחילים לשלב יותר מלודיה ומקצבים בינוניים בצליל המסורתי שלהם. הבסיסט דייוויד אלפסון ציין כי מטרת הלהקה הייתה "ליצור מוזיקה שיש בה יותר גרוב", תוך ניצול סגנון הנגינה המלודי בו השתמש פרידמן, ובסיוע נוסף של המפיק נורמן. הסופר תומאס הריסון כתב כי עם אלבום זה, המוזיקה של מגאדת' הפכה "וירטואוזית יותר מאשר רועשת ועשתה את הצעד הבא לקראת קבלה נרחבת".
רשימת שירים

כל השירים נכתבו והולחנו על ידי דייב מאסטיין אלא אם צוין אחרת.
| מס' | שם | מילים | לחן | משך |
| --- | --- | --- | --- | --- |
| 1. | Skin o' My Teeth  |   |   | 3:16 |
| 2. | Symphony of Destruction  |   |   | 4:07 |
| 3. | Architecture of Aggression  | מאסטיין | מאסטיין, אלפסון | 3:40 |
| 4. | Foreclosure of a Dream  | מאסטיין, אלפסון | מאסטיין | 4:22 |
| 5. | Sweating Bullets  |   |   | 5:27 |
| 6. | This Was My Life  |   |   | 3:43 |
| 7. | Countdown to Extinction  | מאסטיין, אלפסון, מנזה | מאסטיין, פרידמן | 4:19 |
| 8. | High Speed Dirt  | מאסטיין, אלפסון |   | 4:21 |
| 9. | Psychotron  |   |   | 4:42 |
| 10. | Captive Honour  | מאסטיין, אלפסון | פרידמן, מנזה | 4:15 |
| 11. | Ashes in Your Mouth  | מאסטיין | מאסטיין, פרידמן, אלפסון, מנזה | 6:15 |
| משך כולל: | משך כולל: | משך כולל: | משך כולל: | 47:26 |
| הוצאה מחודשת (2004)> מס' | הוצאה מחודשת (2004)> שם | הוצאה מחודשת (2004)> מילים | הוצאה מחודשת (2004)> לחן | הוצאה מחודשת (2004)> משך | הוצאה מחודשת (2004)>  | הוצאה מחודשת (2004)>  | הוצאה מחודשת (2004)>  | הוצאה מחודשת (2004)>  | הוצאה מחודשת (2004)>  |
| --- | --- | --- | --- | --- | --- | --- | --- | --- | --- |
| 12. | Crown Of Worms  | מאסטיין, שון האריס |   | 3:18 |  |  |  |  |  |
| 13. | Countdown to Extinction (demo)  | מאסטיין, אלפסון, מנזה | מאסטיין, פרידמן | 3:55 |  |  |  |  |  |
| 14. | Symphony of Destruction (Demo)  |   |   | 5:30 |  |  |  |  |  |
| 15. | Psychotron (Demo)  |   |   | 5:28 |  |  |  |  |  |
| משך כולל: | משך כולל: | משך כולל: | משך כולל: | 65:37 |  |  |  |  |  |
משתתפים

דייב מאסטיין - שירה, גיטרה חשמלית
מרטי פרידמן - גיטרה חשמלית, קולות רקע
דייוויד אלפסון - גיטרה בס, קלות רקע
ניק מנזה - תופים, קולות רקע
As Is

| --- | --- |

הכריכה מההפקה הטלוויזיונית של המחזה
 כתיבה:  ויליאם מ. הופמן 
 דמויות:  סול ריץ' אחות סט ברני אח לילי פט
 מקום ההתרחשות:  ניו יורק, ניו יורק, ארצות הברית
 הצגת בכורה:  10 במרץ 1985 
 פרסים:  פרס דרמה דסק למחזה הטוב ביותר 
 
As Is (בעברית: כמו שזה) הוא מחזה מ-1985 שנכתב על ידי המחזאי האמריקאי ויליאם מ. הופמן (אנ').
ב-1985, המחזה זכה בפרס דרמה דסק למחזה הטוב ביותר (אנ'), והיה מועמד לפרס טוני למחזה הטוב ביותר.
תקציר עלילה

המחזה מציג את ההשפעה שיש לאיידס, מחלה שהייתה די-חדשה בשנות ה-80 של המאה ה-20, על קבוצת חברים שגרה בניו יורק שבמדינת ניו יורק שבארצות הברית. מחזה זה היה אחד מהמחזות הראשונים, שמתאר את השפעת המחלה על הומוסקסואלים אמריקאים. כחודש לאחר מכן, ב-21 באפריל 1985, הועלה המחזה "The Normal Heart" (אנ') של לארי קרמר, שגם מחזה זה דיבר על איידס.
במחזה זה מתואר זוג הומוסקסואלים, סול וריץ', הפותחים את המחזה, ואת פרידתם. ההחלטה הנחרצת של ריץ' להיפרד מתהפכת כאשר הוא חוזר לסול לאחר שנדבק באיידס ממאהבו החדש. ריץ' מחפש תמיכה רגשת והוא מראה איך אנשים עם איידס טופלו על ידי המשפחה, הרופאים וחבריהם האמריקאים. עמדותיהם הבלתי-אישיות והמתונות מובילות את ריץ' להכיר בחשיבותו של בן הזוג עבור האדם ההומוסקסואלי.
עיבוד לסרט

ב-1986, עיבד הופמן את המחזה להפקה טלוויזיונית בבימויו של מייקל לינדזי-הוג (אנ') בכיכובם של ג'ונתן הדרי (אנ'), רוברט קרדין (אנ') וקולין דיוורסט (אנ'). גם הדרי וגם קרדין היו מועמדים לפרס CableACE (אנ').
הפקה

המחזה הופק לראשונה על ידי Circle Repertory Company (אנ') ו-The Glines (אנ') ובוים על ידי מרשל וו. מייסון (אנ'). הצגת הבכורה של הפקה זו הייתה ב-10 במרץ 1985 בניו יורק שבמדינת ניו יורק שבארצות הברית.
ההפקה הבאה הייתה בברודוויי, שהופקה על ידי ג'ון גלינס (אנ'), לורנס ליין (אנ'), לוסיל לורטל (אנ') וארגון שוברט (אנ'). הצגת הבכורה של הפקה זו הייתה ב-1 במאי 1985 בתיאטרון לוסיאום (אנ'). צוות השחקנים כלל את רוברט קרדין (אנ'), ג'ונתן הדרי (אנ'), ג'ונתן הוגן (אנ'), לו ליברטורה (אנ'), קן קליבן, וקלריס אריקסון.
ב-2010, חברת התיאטרון Apple Core של ניו יורק הפיקה והציגה מחדש את המחזה. המחזה הופק גם בתיאטרון פינבורו (אנ') שבלונדון, בבימויו של אנדרו קיטס. שם ההפקה בלונדון נקראה על פי בחירת המבקרים של המגזין Time Out, והועברה לאולפני טרפלגר (אנ') ב-2015.
הערות שוליים

↑  Roberts, Sam (2017-05-01). "William M. Hoffman, Who Wrote the Pioneering AIDS Play 'As Is,' Dies at 78". The New York Times (באנגלית אמריקאית). נבדק ב-2019-10-17.
↑  Clarke, Cath (2018-12-12). "1985 review – desperately moving Aids-related drama". The Guardian (באנגלית בריטית). נבדק ב-2019-10-17.
↑  As Is - Broadway Play
↑  "As Is - 2013 Productions - Finborough Theatre". www.finboroughtheatre.co.uk. נבדק ב-2018-05-30.
↑  "William M Hoffman's As Is to run at Trafalgar Studios | News | The Stage". The Stage (באנגלית אמריקאית). 2015-06-09. נבדק ב-2018-05-30.
↑  Review: As Is - The Play, Gay Times, ‏2015-07-10 (באנגלית) (ארכיון)
729

שנת 729 היא השנה ה-29 במאה ה-8. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
נפטרו

דרסט השביעי, מלך הפיקטים
ראו גם

ילידי 729‎
נפטרים ב-729‎
728

שנת 728 היא השנה ה-28 במאה ה-8. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

הצבא הטורקי הצליח לעצור את התקדמות הערבים בטראנסאוקסאניה.
ראו גם

ילידי 728‎
נפטרים ב-728‎
Liero

| --- | --- |

הגרסה החופשית של Liero - OpenLieroX1
 כללי
 תאריך הוצאה:  1998 
 סוגה:  משחק ארטילריה ממוחשב
 ארץ מקור:  פינלנד 
 שפות:  אנגלית 
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  לינוקס, DOS 
 www.liero.be
 
Liero הוא משחק מחשב שנוצר על ידי המתכנת הפיני יוֹסה ריי-קינן בשנת 1998. המשחק זמין להורדה ללא תשלום.
המשחק מתואר לעיתים קרובות כגרסה ב"זמן אמת" של המשחק Worms. הוא משלב כלי נשק וקולות מהמשחק Molez אשר היה המקור לרעיון של משחק זה.
Liero היא המילה הפינית לחיה שלשול, מבוטא 'lee-eh-roh' (לִי-אֶ-רוֹ).
תיאור המשחק

ב-Liero יכולים לשחק שני שחקנים, המפעילים כל אחד דמות, שש דמויות נוספות מופעלות על ידי המחשב, (אך הוא בעל בינה מלאכותית מוגבלת למדי, שגורמת לו להרוג בעיקר את עצמו) הדמויות נלחמות על גבי מפה דו-ממדית. כל שחקן יכול להשתמש ב-5 כלי נשק מתוך מבחר של 40 כלי נשק שונים - תלוי במוד הנבחר. את רוב השטח פרט לסלעים, ניתן לחפור או להשמיד בפיצוץ. בנוסף לכלי נשק לכל תולעת יש חבל נינג'ה אשר ניתן להסתייע בו כדי לנווט במפה.
במהלך המשחק ניתן להחליף את חמשת כלי הנשק באחרים על ידי לקיחת קופסאות בונוס. בתחילת המשחק ניתן לבחור אילו מתוך 40 כלי הנשק יהיו זמינים לבחירה לפני תחילת המשחק, ואילו יהיו זמינים רק בקופסאות בונוס (לחלופין ניתן גם לבטל נשק לחלוטין). ניתן כמו כן לקחת גם קופסאות עזרה ראשונה אשר מרפאות את התולעת שלקחה אותם.
בניגוד לרוב המשחקים בסגנון זה, לכל כלי הנשק ב-Liero תחמושת אין סופית, אף כי לכל נשק יש מספר יריות שאחריו יהיה על התולעת לחכות לטעינה מחודשת של הנשק לפני שתוכל להשתמש בו שוב. גורמי המפתח הם קצב האש וזמן הטעינה ולא כמות התחמושת הזמינה כמו במשחקים אחרים, מה שהופך את התזמון ויכולת התנועה המהירה לכישורים המרכזיים הנדרשים ב-Liero.
לקריאה נוספת

העבר, ההווה והעתיד של Liero, והקשר ל-Worms - מאמר מקיף בעברית באתר מסע אל העבר
As I Came of Age

As I Came of Age (בעברית: כשהגעתי לגיל) הוא אלבום האולפן השני של הזמרת-יוצרת האנגלייה שרה ברייטמן. האלבום יצא לאור ב-1 במאי 1990, בהוצאת חברת התקליטים פולידור רקורדס. מתוך האלבום יצאו הסינגלים: "Love Changes Everything" ו-"Something to Believe In".
במטרה לעזור בקידומו, הופץ As I Came of Age בשלושה פורמטים: תקליטור, קלטת שמע ותקליט.
רקע והוצאה

As I Came of Age הופק על ידי ואל גאראי. חלק מהשירים שנכללים בו הם שירים ידועים, אותם ביצעה שרה ברייטמן מחדש, כדוגמת השירים: "Love Changes Everything", "Good Morning Starshine", ו-"Alone Again Or". על בסיס שמו של "Love Changes Everything", נוצר שמו של האלבום, Love Changes Everything‏ (2005).
עטיפת האלבום מציגה ציור של ברייטמן, שהושפע מהציור הידוע The Kings' Orchard, של ארתור יוז, משנת 1858.